राजस्थान माध्यमिक शिक्षा बोर्ड ने कक्षा 10वीं, 12वीं, वरिष्ठ उपाध्याय, प्रवेशिका एवं व्यावसायिक शिक्षा परीक्षा 2017 के विद्यार्थियों के सत्रांक ऑनलाइन मांगे हैं। इसके लिए 27 और 28 फरवरी को लिंक खुला रहेगा। इस अवधि में सत्रांक सबमिट नहीं करने वाले स्कूल 500 रुपए विलंब शुल्क के साथ एक सप्ताह तक और इसके बाद भी सत्रांक सबमिट नहीं करने वाले स्कूल दोगुना विलंब शुल्क 1000 रुपए के साथ अगले एक सप्ताह तक सत्रांक सबमिट कर सकेंगे। बोर्ड वेबसाइट www.rajeduboard.nic.in पर online sessional main exam 2017 लिंक पर सत्रांक प्रस्तुत किए जा सकेंगे। सत्रांक भरने से संबंधित प्रक्रिया एवं निर्देश बोर्ड की वेबसाइट पर उपलब्ध कराए गए हैं। इनका अध्ययन करने के बाद ही सत्रांक प्रस्तुत किए जाएं।